《古剑篇》
清代·吴询

海月苍苍照秋水，下有空潭老龙起。蛟人夜半啼海宫，古剑一龙飞万里。

龙泉太阿不敢夸，干将远遁轻镆铘。空山无人老松下，皎如清水芙蓉花。

白虎司秋天气精，伍员庙前秋月生。堂堂正气塞天地，寒光怒起飞涛龙。

吁嗟剑兮光不灭，白虹为气七星穴。万古英雄一片心，海风吹断天山雪。

作者简介：吴询，字重约，桐城人。诸生。有《画溪诗集》。